**Ministerul Mediului, Apelor si Padurilor**

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Dâmboviţa** |

Nr. 3694/1796/14.07.2021

**DECIZIA ETAPEI DE ÎNCADRARE**

**Nr. 74 din 14.07.2021**

 Ca urmare a notificării adresate de către **S.C. Nitoi Silva-Amenajari S.R.L.** pentru planul ”***Amenajamentul fondului forestier proprietate privata apartinand persoanelor fizice Burcin Simona si Pislaru Cristina – UP I Salia, judetul Dambovita***”, in amplasamentul din comuna Vulcana Pandele, județul Dâmbovița, înregistrată la Agenţia pentru Protecţia Mediului Dâmbovița cu numărul 3694/16.03.2021, în baza:

* *HG nr. 1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia;*
* *OUG nr. 195/2005 privind protecţia mediului, aprobată cu modificări prin Legea nr. 265/2006, cu modificările şi completările ulterioare;*
* *HG nr. 1076/2004 privind stabilirea procedurii de realizare a evaluării de mediu pentru planuri şi programe;*

**Agenţia pentru Protecţia Mediului Dâmboviţa decide**,

* + ca urmare a consultării autorităţilor publice participante în cadrul şedinţei Comitetului Special Constituit din data de 15.06.2021,
	+ în conformitate cu prevederile art. 5 şi a anexei nr. 1 – Criterii pentru determinarea efectelor semnificative potenţiale asupra mediului din H.G. nr. 1076/2004 privind stabilirea procedurii de realizare a evaluării de mediu pentru planuri şi programe,
	+ în lipsa comentariilor motivate din partea publicului interesat,

că planul ”***Amenajamentul fondului forestier proprietate privata apartinand persoanelor fizice Burcin Simona si Pislaru Cristina – UP I Salia, judetul Dambovita***”, in amplasamentul din comuna Vulcana Pandele, județul Dâmbovița, titular **Burcin Simona** si **Pislaru Cristina, nu necesită evaluare de mediu şi nu necesită evaluare adecvată şi se supune adoptării fără aviz de mediu.**

**1. Caracteristicile planurilor și programelor cu privire, în special la:**

a) *gradul în care planul sau programul creează un cadru pentru proiecte și alte activități viitoare fie în ceea ce privește amplasamentul, natura, marimea și condițiile de funcționare, fie în privința alocării resurselor*;

Suprafaţa totală a fondului forestier proprietate privată aparţinând ***U.P. I Salia,*** care face obiectul amenajării este de 501,88 ha.

Din punct de vedere administrativ-teritorial, suprafaţa luată în studiu se află pe raza U.A.T. Vulcana-Pandele, din judeţul Dâmbovița.

În prezent, suprafața fondului forestier proprietate privată ce aparţine ***U.P. I Salia*** din judeţul Dâmbovița este administrată de către Ocolul Silvic Pucioasa, din judeţul Dâmbovița.

1. **Repartiţia fondului forestier pe categorii de folosinţe**

 Repartiţia fondului forestier pe folosinţe se prezintă astfel:

1. Păduri şi terenuri destinate împăduririi şi reîmpăduririi: 501,88 ha, din care:

A1 – Păduri şi terenuri destinate împăduririi pentru care se reglementează recoltarea de produse principale – 481,57 ha;

A2 – Paduri si terenuri destinate impaduririi pentru care nu se reglementeaza recoltarea de produse principale – 20,31 ha

1. **Zonarea funcţională**

In concordanta cu obiectivele social economice fixate, conditiile stationale existente, telurile de gospodarire adoptate si structura reala a arboretelor, coroborate cu cu Ordinul nr. 766/2018 publicate in M.O. nr. 730 din 23.08.2018, fondul forestier a fost incadrat, la actuale amenajare, in grupa I-a functionala – paduri cu functii speciale de protectie (376,58 ha), in urmatoarele categorii functionale:

- 1.2A – Paduri situate pe stancarii, pe grohotisuri, pe terenuri cu eroziune in adancime, pe terenuri cu inclinare mai mare de 35 grade (T II) – 18,14 ha;

 - 2H – Paduri situate pe terenuri alunecatoare (T II) – 2,17 ha;

 - 2L – Paduri situate pe terenuri cu substrate litologice foarte vulnerabile la eroziuni si alunecari, cu inclinarea pana la 35 grade (T IV) – 356,27ha;

Si in grupa a II-a functionala – paduri cu functii de productie si protectie (125,30 ha), in urmatoarele categorii functionale:

- 2.1C – paduri destinate să producă, în principal, lemn pentru cherestea – 125,30 ha;

Conform OUG nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, aceste arborete nu sunt incluse în reţeaua ecologică Natura 2000.

1. **Subunităţi de gospodărire**

În raport cu obiectivele urmărite şi funcţiile de producţie şi de protecţie stabilite, a fost constituită subunitatea de producţie:

S.U.P. A – codru regulat, sortimente obisnuite: 481,57 ha;

S.U.P. M – paduri supuse regimului de conservare deosebita: 20,31 ha;

Total U.P. I Salia: 501,88 ha

1. **Bazele de amenajare**

S-au adoptat următoarele baze de amenajare :

**Regimul**: codru;

**Compoziţia ţel**: corespunzătoare tipului natural fundamental de pădure pentru arboretele exploatabile şi compoziţia ţel la exploatabilitate pentru celelalte arborete;

**Exploatabilitatea**: de protectie pentru arboretele din grupa I functionala incadrate in SUP A si tehnica pentru arboretele din grupa a II-a functionala; varsta medie a exploatabilitatii este de 109 ani;

**Tratamente**: tăieri progresive si taieri rase de substituire;

**Ciclul**: 110 ani.

1. **Reglementarea procesului de producţie**
	1. *Analiza şi adoptarea posibilităţii*

În S.U.P. A s-au calculat urmatorii indicatori de posibilitate:

C.I – 1696 mc/an;

Q – 0,03;

m - -;

VD/10 – 89 mc/an;

VE/20 – 56 mc/an;

VF/40 – 4195 mc/an;

VG/60 – 2931 mc/an,

Pci – 56 mc/an;

P ded. – 92 mc/an;

P ind. – 77 mc/an;

P adoptata – 77 mc/an

În deceniul următor s-au prevăzut a se executa următoarele lucrări de îngrijire a arboretelor :

* degajări - 0,15 ha/an
* curăţiri - 1,58 ha/an cu un volum de extras de 10 m3/an
* rărituri - 18,78 ha/an cu un volum de extras de 595 m3/an

Cu tăieri de igienă se estimează parcurgerea suprafeţei de 289,06 ha/an cu un volum de extras de 254 m3/an.

* 1. *Analiza şi adoptarea planurilor decenale*

Posibilitatea de produse principale se va recolta din u.a.: 26C, 117D, 125F, 129F, 132F.

Curăţiri s-au propus în arboretele din u.a.: 117C, 117E, 118C, 130C, 131C, 132D.

Rărituri s-au propus în arboretele din u.a.: 25A, 25C, 26B, 117E, 118A, 119A, 121A, 121B, 125C, 126D, 128A, 129B, 129E, 130A, 130C, 131A, 131C, 132A, 132C, 132D.

”***Amenajamentul fondului forestier proprietate privata – UP I Salia***” **nu propune** lucrări care fac obiectul aplicării prevederilor Directivei 85/337/CEE privind evaluarea efectelor anumitor proiecte publice şi private asupra mediului amendată prin Directiva 97/11/CE şi Directiva 2003/35/CE şi transpusă prin Legea nr. 50/1991 privind autorizarea executării lucrărilor de construcţii, cu modificările şi completările ulterioare şi prin Legea nr. 292/2018 privind evaluarea impactului anumitor proiecte publice şi private asupra mediului, *Anexa 2 – punctul 1 litera d) împădurirea terenurilor pe care nu a existat anterior vegetaţie forestieră sau defrişare în scopul schimbării destinaţiei terenului si punctul 10 litera e) construcţia drumurilor, porturilor şi instalaţiilor portuare, inclusiv a porturilor de pescuit, altele decât cele prevăzute în anexa nr. 1*);

De asemenea, avand in vedere ca nu sunt prevazute lucrari de gospodarirea apelor, conform adresei nr. 2191/AD/16.06.2021 emisa de catre Sistemul de Gospodarire a Apelor Dambovita, nu este necesara obtinerea avizului de gospodarire a apelor. De asemenea, conform adresei SGA Dambovita, pentru lucrarile de amenajare a fondului forestier in zona comunei Vulcana-Pandele se vor respecata cu strictete conditiile impuse in aceasta;

**Planul de amenajare nu implica alte activitati decat cele legate de silvicultura si exploatare forestiera**.

**Amenajamentul silvic nu prevede:**

- realizarea unor activităţi care să devieze cursuri de apă, care să genereze poluare fonică, luminoasă, atmosferică sau prin care să se exploateze diverse zăcăminte minerale de suprafaţă sau subterane (inclusiv ape);

- realizarea de defrişări pentru schimbarea categoriei de folosinţă a terenului;

- inundarea terenurilor;

*b) gradul în care planul sau programul influenţează alte planuri şi programe, inclusiv pe cele în care se integrează sau care derivă din ele –* amenajamentul se coreleaza cu amenajamentele silvice ale suprafetelor limitrofe, creand conditii optime pentru a asigura continuitatea si functionalitatea vegetatiei fondului forestier.

c) *relevanţa planului sau programului în/pentru integrarea consideraţiilor de mediu, mai ales din perspectiva promovării dezvoltării durabile –* amenajamentul își propune conservarea, protecția și îmbunătățirea calității mediului.

*d) problemele de mediu relevante pentru plan sau program:*

Planul de amenajare prezinta o abordare sustenabila si prevede o serie de masuri de administrare si gospodarire menite sa contribuie la conservarea biodiversitatii si protejarea mediului, astfel:

* menţinerea sau revenirea la compoziţiile corespunzătoare tipurilor natural fundamentale de pădure;
* promovarea și protecția regenerării naturale;
* reconstrucţia ecologică a arboretelor total destructurate;
* evitarea extinderii răşinoaselor în etajul făgetelor;
* promovarea prin tăierile de îngrijire a foioaselor în arboretele actuale amestecate de răşinoase cu foioase;
* întemeierea și conservarea arboretelor de tip natural, amestecate și pe cât posibil etajate;
* protejarea subarboretului;
* efectuarea în mod corespunzător a lucrărilor de îngrijire a arboretelor;
* raționalizarea accesului în pădure.

*e) relevanța planului sau programului pentru implementarea legislației naționale și comunitare de mediu*;

* Legea nr. 46/2008 *– Codul silvic, cu modificările și completările ulterioare;*
* Directiva Consiliului Europei 92/43/EEC *referitoare la conservarea habitatelor naturale și a florei și faunei sălbatice;*
* Ordinul MMP nr. 2387/2011 *pentru modificarea Ordinului ministrului mediului și dezvoltării durabile nr. 1964/2007 privind instituirea regimului de arie naturală protejată a siturilor de importanță comunitară, ca parte integrantă a rețelei ecologice europene Natura 2000 în România;*

**2. Caracteristicile efectelor şi ale zonei posibil a fi afectate cu privire, în special, la:**

*a) probabilitatea, durata, frecvenţa şi reversibilitatea efectelor;*

Amenajamentul propune lucrări silvice care au ca scop:

- gestionarea durabilă a pădurii;

- creșterea capacității de producție și protecție a pădurilor

-conservarea și ameliorarea biodiversității în scopul maximizării stabilității și potențialului polifuncțional al pădurilor;

*b) natura cumulativă a efectelor –* nu este cazul;

*c) natura transfrontieră a efectelor –* nu este cazul;

*d) riscul pentru sănătatea umană sau pentru mediu (de exemplu, datorită accidentelor*) – nu este cazul;

*e) mărimea şi spaţialitatea efectelor (zona geografică şi mărimea populaţiei potenţial afectate):* lucrările silvice sunt propuse pe suprafețe limitate de teren.

*f) valoarea şi vulnerabilitatea arealului posibil a fi afectat, date de:*

*(i)* caracteristicile naturale speciale sau patrimoniul cultural – nu este cazul;

*(ii)* depăşirea standardelor sau a valorilor limită de calitate a mediului – nu este cazul;

*(iii)* folosirea terenului în mod intensiv – nu este cazul;

*g) efectele asupra zonelor sau peisajelor care au un statut de protejare recunoscut pe plan naţional, comunitar sau internaţional;*

**În situația apariției unor calamități naturale (doborâturi de vânt și rupturi de zăpadă, incendii, atacuri puternice ale dăunătorilor, uscarea anormală a arboretelor)** se propun următoarele măsuri:

* semnalarea de către personalul silvic de teren prin rapoarte a apariției doborâturilor/rupturilor de vânt sau de zăpadă și a celorlalți factori destabilizatori;
* materializarea pe hartă a suprafețelor afectate de doborâturi/rupturi în masă sau dispersate, atacuri de dăunători (Ips, Lymantria, etc.) sau de alti factori destabilizatori, pentru estimarea aproximativă a fenomenului;
* măsurarea suprafețelor afectate de doborâturi sau rupturi de vânt în masă, atacuri de dăunători sau de alți factori destabilizatori, pe suprafețe mari;
* punerea în valoare a masei lemnoase din suprafețele calamitate, valorificarea urgentă a masei lemnoase prin licitații pe picior, licitații de prestări servicii, vânzare către populație;
* curățarea de resturi de exploatare a suprafețelor în care s-au produs doborâturi și rupturi de vânt în masă, atacuri mari ale dăunătorilor;
* împădurirea suprafețelor afectate de calamități naturale în termen de cel mult două sezoane de vegetație de la evacuarea masei lemnoase;
* luarea tuturor măsurilor pentru menținerea unei stări fitosanitare bune a pădurii;
* pentru volumul recoltat din calamități se vor face precomptările necesare în sensul opririi de la tăiere a unui volum echivalent de produse principale din planul decenal al amenajamentului.

 **În cazul apariției oricăror tipuri de calamități se va raporta situația către MMAP, ANPM, APM Dâmbovița**, în vederea analizării și stabilirii măsurilor de protecție a pădurilor și exploatare după caz, urmate de împăduriri.

 **Obligaţiile titularului:**

* Se va notifica MMAP, ANPM, APM Dâmbovița în situația în care intervin modificări de fond care au stat la baza emiterii prezentei decizii.

***Procedura de evaluare de mediu derulată în conformitate cu prevederile H.G. nr. 1076/2004:***

* notificarea depusa decătre **Nitoi Ion**, in calitate de imputernicit al proprietarilor **Burcin Simona** si **Pislaru Cristina,** pentru declanșarea etapei de încadrare înregistrată cu nr. 3694/16.03.2021;
* OP nr. 13/15.03.2021 emis de BCR, privind încasarea tarifului pentru etapa de încadrare;
* proces verbal al ședinței CSC din 22.06.2021;

***Informarea și participarea publicului la procedura de evaluare de mediu:***

Agenția pentru Protecția Mediului Dâmbovita a asigurat accesul liber al publicului la informație prin:

* Anunțurile publicate de catre **Nitoi Ion**, in calitate de imputernicit al proprietarilor **Burcin Simona** si **Pislaru Cristina**,in [ziarul](http://www.anuntmediu.ro) National în data de 16.03.2021 si 19.03.2021, privind depunerea notificării în vederea obținerii avizului de mediu;
* Documentația de susținere a solicitării a fost accesibilă spre consultare de către public pe toată durata derulării procedurii de reglementare la sediul Agenției pentru Protecția Mediului Dâmbovița;
* Anunțul public privind luarea deciziei etapei de încadrare a fost publicat în ziarul National în data de 29.06.2021 și pe pagina de internet a Agenției pentru Protecția Mediului Dâmbovița.
* Precizăm că nu au existat comentarii/contestații din partea publicului interesat/potențial afectat pe parcursul procedurii de reglementare.

***Prezenta decizie poate fi contestată în conformitate cu prevederile Legii contenciosului administrativ nr. 554/2004, cu modificările şi completările ulterioare.***

**DIRECTOR EXECUTIV**,

**Laura Gabriela BRICEAG**

**Șef Serviciu Avize**, **Acorduri**, **Autorizații**,

 **Maria MORCOAȘE**

 Întocmit,

consilier Florian **STĂNCESCU**